ระเบียบ กระเบียบ ก.ตร.ว่าด้วยเงินเพิ่มเป็นกรณีพิเศษสำหรับตำแหน่งผู้ปฏิบัติหน้าที่ด้านสอบสวนพ.ศ. ๒๕๕๙ อาศัยอำนาจตามความในมาตรา๓๑ (๒) แห่งพระราชบัญญัติตำรวจแห่งชาติ พ.ศ. ๒๕๔๗ และมาตรา ๔๖แห่งพระราชบัญญัติตำรวจแห่งชาติ พ.ศ. ๒๕๔๗ ซึ่งแก้ไขเพิ่มเติม โดยคำสั่งหัวหน้าคณะรักษาความสงบแห่งชาติที่ ๗/๒๕๕๙ ลงวันที่ ๕ กุมภาพันธ์ พ.ศ. ๒๕๕๙ เรื่องการกำหนดตำแหน่งของข้าราชการตำรวจซึ่งมีอำนาจหน้าที่ในการสอบสวน และมติ ก.ตร.ในการประชุมครั้งที่ ๘/๒๕๕๙ เมื่อวันที่ ๒๗ กรกฎาคม พ.ศ. ๒๕๕๙โดยความเห็นชอบของกระทรวงการคลัง ตามหนังสือกระทรวงการคลัง ด่วนที่สุด ที่ กค๐๔๐๖.๕/๑๒๓๒๖ ลงวันที่ ๔ กรกฎาคม พ.ศ. ๒๕๕๙ จึงออกระเบียบ ก.ตร. ไว้ ดังต่อไปนี้ข้อ๑ ระเบียบนี้เรียกว่า ระเบียบก.ตร. ว่าด้วยเงินเพิ่มเป็นกรณีพิเศษสำหรับตำแหน่งผู้ปฏิบัติหน้าที่ด้านสอบสวนพ.ศ. ๒๕๕๙ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบ ก.ตร.ว่าด้วยเงินเพิ่มเป็นกรณีพิเศษสำหรับตำแหน่งพนักงานสอบสวน พ.ศ. ๒๕๕๔ข้อ๔ ในระเบียบนี้ปี หมายความว่า ปีงบประมาณผู้ปฏิบัติหน้าที่ด้านสอบสวน หมายความว่า ข้าราชการตำรวจซึ่งดำรงตำแหน่งรองสารวัตรสารวัตร และรองผู้กำกับการ หรือเทียบเท่าตำแหน่งดังกล่าวที่มีอำนาจและหน้าที่ทำการสอบสวนและอยู่ในสายงานสอบสวนปฏิบัติหน้าที่ด้านสอบสวน หมายความว่าการรวบรวมพยานหลักฐานและการดำเนินการทั้งหลายอื่นตามบทบัญญัติแห่งกฎหมาย ซึ่งผู้ปฏิบัติหน้าที่ด้านสอบสวนได้ทำไปเกี่ยวกับความผิดที่กล่าวหาเพื่อที่จะทราบข้อเท็จจริงหรือพิสูจน์ความผิดหรือความบริสุทธิ์ของผู้ต้องหาและเพื่อจะเอาตัวผู้กระทำผิดมาฟ้องลงโทษหลักสูตรการฝึกอบรม หมายความว่าหลักสูตรการฝึกอบรมที่สำนักงานตำรวจแห่งชาติกำหนดขึ้น เพื่อทำการฝึกอบรมผู้ปฏิบัติหน้าที่ด้านสอบสวนในแต่ละระดับประกาศนียบัตรด้านการสอบสวน หมายความว่าหลักฐานรับรองความสามารถที่สำนักงานตำรวจแห่งชาติหรือหน่วยงานที่ได้รับมอบหมายจากสำนักงานตำรวจแห่งชาติออกให้แก่ผู้ปฏิบัติหน้าที่ด้านสอบสวนหรือบุคคลที่เกี่ยวข้องกับการสอบสวนต.ด.ส. หมายความว่าเงินเพิ่มเป็นกรณีพิเศษสำหรับตำแหน่งผู้ปฏิบัติหน้าที่ด้านสอบสวนข้อ๕ ผู้ปฏิบัติหน้าที่ด้านสอบสวนมีสิทธิได้รับ ต.ด.ส. เมื่อครบองค์ประกอบดังนี้(๑)ได้รับการแต่งตั้งให้ดำรงตำแหน่งผู้ปฏิบัติหน้าที่ด้านสอบสวน(๒)ปฏิบัติหน้าที่ด้านสอบสวน(๓)สำเร็จหลักสูตรการฝึกอบรม(๔)มีประกาศนียบัตรด้านการสอบสวนข้อ๖ ผู้ปฏิบัติหน้าที่ด้านสอบสวนให้ได้รับ ต.ด.ส. ในอัตราดังนี้(๑) รองสารวัตร หรือเทียบเท่า เดือนละ ๑๒,๐๐๐บาท(๒) สารวัตร หรือเทียบเท่า เดือนละ๑๔,๔๐๐ บาท(๓) รองผู้กำกับการ หรือเทียบเท่า เดือนละ ๑๗,๓๐๐ บาทในกรณีที่ผู้ปฏิบัติหน้าที่ด้านสอบสวนผู้ใดได้รับการแต่งตั้งในระดับสูงขึ้นแต่ยังไม่สำเร็จหลักสูตรการฝึกอบรมในระดับตำแหน่งที่ได้รับแต่งตั้งให้ผู้นั้นมีสิทธิได้รับ ต.ด.ส. ในระดับตำแหน่งเดิมไปก่อนข้อ๗ ตำแหน่งผู้ปฏิบัติหน้าที่ด้านสอบสวนที่เรียกชื่ออย่างอื่นตามกฎก.ตร.ว่าด้วยการกำหนดชื่อตำแหน่งข้าราชการตำรวจที่เรียกชื่ออย่างอื่นและการเทียบตำแหน่งข้าราชการตำรวจที่เรียกชื่ออย่างอื่นกับตำแหน่งข้าราชการตำรวจที่ออกตามกฎหมายว่าด้วยตำรวจแห่งชาติให้มีสิทธิได้รับ ต.ด.ส. โดยมีองค์ประกอบตามข้อ ๕ และกำหนดอัตราให้ได้รับตามข้อ ๖โดยอนุโลมข้อ๘ ผู้ปฏิบัติหน้าที่ด้านสอบสวนซึ่งมีคุณสมบัติครบองค์ประกอบตามข้อ๕ ปฏิบัติหน้าที่ด้านสอบสวนไม่เต็มเดือนในเดือนใด ให้มีสิทธิได้รับ ต.ด.ส.สำหรับเดือนนั้นตามส่วนของจำนวนวันที่ปฏิบัติหน้าที่ ถ้าเดือนใดไม่ได้ปฏิบัติหน้าที่ด้านสอบสวนไม่มีสิทธิได้รับ ต.ด.ส. สำหรับเดือนนั้นเว้นแต่เป็นกรณี ดังต่อไปนี้(๑)ไปราชการหรือไปช่วยราชการผู้ปฏิบัติหน้าที่ด้านสอบสวนผู้ใดไปราชการหรือไปช่วยราชการโดยไม่ได้ปฏิบัติหน้าที่ในตำแหน่งที่มีสิทธิได้รับต.ด.ส. รวมแล้วเกินเจ็ดวันในหนึ่งเดือนให้ตัดเงินเพิ่มตามจำนวนวันที่ไปราชการหรือไปช่วยราชการในเดือนนั้น(๒)เจ็บป่วยจากการปฏิบัติหน้าที่ราชการผู้ปฏิบัติหน้าที่ด้านสอบสวนผู้ใดเจ็บป่วยจากการปฏิบัติหน้าที่ราชการจนเป็นเหตุให้ไม่สามารถปฏิบัติหน้าที่และได้รับอนุญาตให้ลา ให้ยังคงมีสิทธิได้รับต.ด.ส. แต่ทั้งนี้ ต้องไม่เกินหนึ่งร้อยแปดสิบวัน(๓)ได้รับอนุญาตให้(ก)ลาป่วย ให้มีสิทธิได้รับ ต.ด.ส. ระหว่างลาได้ในปีหนึ่งไม่เกินหกสิบวันทำการ(ข)ลาคลอดบุตร ให้มีสิทธิได้รับ ต.ด.ส. ระหว่างลาได้ไม่เกินเก้าสิบวัน(ค)ลากิจส่วนตัว ให้มีสิทธิได้รับ ต.ด.ส. ระหว่างลาได้ในปีหนึ่งไม่เกินสี่สิบห้าวันทำการแต่ในปีที่เริ่มรับราชการให้มีสิทธิได้รับ ต.ด.ส.ระหว่างลาได้ไม่เกินสิบห้าวันทำการ(ง)ลาพักผ่อนประจำปี ให้มีสิทธิได้รับ ต.ด.ส.ระหว่างลาได้ไม่เกินระยะเวลาที่ผู้นั้นมีสิทธิลาพักผ่อนประจำปีตามที่กำหนดไว้ในระเบียบว่าด้วยการลาของข้าราชการ(จ)ลาอุปสมบทในพระพุทธศาสนาหรือไปประกอบพิธีฮัจย์ ณ เมืองเมกกะ ประเทศซาอุดิอาระเบียซึ่งมิใช่การลาภายในระยะเวลาสิบสองเดือนแรกที่เข้ารับราชการและตั้งแต่เริ่มรับราชการยังไม่เคยอุปสมบทในพระพุทธศาสนาหรือยังไม่เคยไปประกอบพิธีฮัจย์ณ เมืองเมกกะให้มีสิทธิได้รับ ต.ด.ส. ระหว่างลาได้ไม่เกินหกสิบวัน(ฉ)ลาไปศึกษา ฝึกอบรมดูงาน หรือปฏิบัติการวิจัย ให้มีสิทธิได้รับ ต.ด.ส.ระหว่างลาได้ไม่เกินหกสิบวัน(ช)ไปอุปสมบทในโครงการที่คณะรัฐมนตรีมีมติอนุมัติเป็นกรณีพิเศษโดยไม่ให้ถือเป็นวันลาของข้าราชการ ให้มีสิทธิได้รับ ต.ด.ส.ในระหว่างนั้นได้ไม่เกินหกสิบวัน(ซ)ลาไปช่วยเหลือภริยาที่คลอดบุตร ให้มีสิทธิได้รับ ต.ด.ส. ระหว่างลาเฉพาะวันลาที่มีสิทธิได้รับเงินเดือนระหว่างลาตามกฎหมาย(ฌ)ลาไปฟื้นฟูสมรรถภาพด้านอาชีพ ให้มีสิทธิได้รับ ต.ด.ส. ระหว่างลาได้ ไม่เกินหกสิบวัน(ญ)ไปถือศีลและปฏิบัติธรรมตามมติคณะรัฐมนตรีในสถานปฏิบัติธรรมที่ได้รับการรับรองจากสำนักงานพระพุทธศาสนาแห่งชาติ ให้มีสิทธิได้รับ ต.ด.ส.ในระหว่างนั้นได้ไม่เกินหกสิบวัน(๔)ผู้ปฏิบัติหน้าที่ด้านสอบสวนผู้ใดที่ทางราชการส่งไปเข้ารับการฝึกอบรม ดูงานหรือปฏิบัติงานวิจัยที่ไม่เกี่ยวกับการปฏิบัติหน้าที่ด้านสอบสวนให้มีสิทธิได้รับ ต.ด.ส. ต่อไปได้ไม่เกินเก้าสิบวัน(๕)กรณีสำนักงานตำรวจแห่งชาติจัดอบรมหรือพิจารณาคัดเลือกให้ผู้ปฏิบัติหน้าที่ด้านสอบสวนไปราชการเพื่อเข้ารับการอบรมในหลักสูตรต่างๆ หรือดูงาน หรือปฏิบัติการวิจัยเพื่อเป็นการพัฒนาความรู้ความสามารถในการปฏิบัติหน้าที่ด้านสอบสวน ให้มีสิทธิได้รับ ต.ด.ส. เต็มจำนวนข้อ๙ สิทธิในการได้รับ ต.ด.ส.สิ้นสุดเมื่อ(๑)พ้นจากตำแหน่งที่มีสิทธิได้รับ ต.ด.ส. ตามระเบียบนี้(๒)พ้นจากหน้าที่ราชการสำนักงานตำรวจแห่งชาติไม่ว่ากรณีใด ๆ(๓)ถูกพักใช้หรือเพิกถอนประกาศนียบัตรด้านการสอบสวนข้อ๑๐ ผู้ปฏิบัติหน้าที่ด้านสอบสวนผู้ใดมีสิทธิได้รับเงินเพิ่มเป็นกรณีพิเศษหรือเงินเพิ่มสำหรับตำแหน่งที่มีเหตุพิเศษหลายประเภทให้ผู้นั้นเลือกรับเงินเพียงประเภทเดียวข้อ๑๑ ต.ด.ส. เป็นเงินที่มีกำหนดจ่ายเป็นรายเดือนลักษณะจ่ายควบกับเงินเดือนแต่ไม่ให้นำไปรวมคำนวณบำเหน็จบำนาญในกรณีที่ถูกสั่งพักราชการหรือให้ออกจากราชการไว้ก่อนให้งดจ่าย ต.ด.ส. นับแต่วันที่ถูกสั่งพักราชการหรือให้ออกจากราชการไว้ก่อนในกรณีที่กลับเข้ารับราชการให้จ่าย ต.ด.ส. ตามส่วนสัมพันธ์ของเงินเดือนที่ได้รับข้อ๑๒ ให้ผู้บังคับบัญชาในฐานะผู้มีอำนาจสั่งเลื่อนเงินเดือนหรือผู้บังคับบัญชาซึ่งผู้บัญชาการตำรวจแห่งชาติมอบหมายให้มีอำนาจพิจารณาหรือสั่งเลื่อนเงินเดือนเป็นผู้ออกคำสั่งให้ข้าราชการตำรวจที่อยู่ในบังคับบัญชาได้รับหรือหมดสิทธิรับต.ด.ส. ตามระเบียบนี้ข้อ๑๓ ในกรณีที่มีปัญหาเกี่ยวกับการปฏิบัติตามระเบียบนี้ให้เสนอ ก.ตร. วินิจฉัย คำวินิจฉัยของ ก.ตร. ให้เป็นที่สุดข้อ๑๔ ข้าราชการตำรวจที่ดำรงตำแหน่งพนักงานสอบสวนพนักงานสอบสวนผู้ชำนาญการพนักงานสอบสวนผู้ชำนาญการพิเศษหรือเทียบเท่าที่มีสิทธิได้รับเงินเพิ่มเป็นกรณีพิเศษสำหรับตำแหน่งพนักงานสอบสวน ตามระเบียบก.ตร. ว่าด้วยเงินเพิ่มเป็นกรณีพิเศษสำหรับตำแหน่งพนักงานสอบสวน พ.ศ. ๒๕๕๔อยู่ก่อนแล้ว และได้รับการแต่งตั้งให้ดำรงตำแหน่งรองสารวัตร สารวัตรและรองผู้กำกับการหรือเทียบเท่าตำแหน่งดังกล่าวที่มีอำนาจและหน้าที่ทำการสอบสวนและอยู่ในสายงานสอบสวนให้มีสิทธิได้รับ ต.ด.ส.ตามระเบียบนี้ ในวันที่ตำแหน่งดังกล่าวมีผลใช้บังคับสำหรับข้าราชการตำรวจนอกเหนือจากกรณีตามความในวรรคหนึ่งซึ่งดำรงตำแหน่งรองสารวัตร สารวัตร และรองผู้กำกับการ หรือเทียบเท่าตำแหน่งดังกล่าวที่มีอำนาจและหน้าที่ทำการสอบสวนและอยู่ในสายงานสอบสวนก่อนวันที่ระเบียบนี้จะมีผลใช้บังคับให้มีสิทธิได้รับ ต.ด.ส. ในวันที่ตำแหน่งดังกล่าวมีผลใช้บังคับแต่ไม่ก่อนวันที่มีคุณสมบัติครบองค์ประกอบตามข้อ ๕ ของระเบียบนี้ข้อ๑๕ ให้นำหลักสูตรการฝึกอบรมตามระเบียบก.ตร. ว่าด้วยเงินเพิ่มเป็นกรณีพิเศษสำหรับตำแหน่งพนักงานสอบสวน พ.ศ. ๒๕๕๔มาใช้เป็นหลักสูตรตามระเบียบนี้โดยอนุโลมจนกว่าจะมีการกำหนดหลักสูตรตามระเบียบนี้ขึ้นใหม่ข้อ๑๖ ให้ถือว่าใบอนุญาตประกอบวิชาชีพสอบสวนตามระเบียบ ก.ตร. ว่าด้วยเงินเพิ่มเป็นกรณีพิเศษสำหรับตำแหน่งพนักงานสอบสวน พ.ศ.๒๕๕๔ เป็นประกาศนียบัตรด้านการสอบสวนตามระเบียบนี้ประกาศ ณ วันที่ ๒๙กรกฎาคม พ.ศ. ๒๕๕๙พลเอก ประวิตร วงษ์สุวรรณรองนายกรัฐมนตรีปฏิบัติราชการแทนนายกรัฐมนตรีประธานกรรมการข้าราชการตำรวจปริยานุช/จัดทำ๑๘ สิงหาคม๒๕๕๙วิศนี/ตรวจ๒๓ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๗๒ ง/หน้า ๑/๔ สิงหาคม ๒๕๕๙